OSNOVNA ŠKOLA RUDE

Rude 93

10430 SAMOBOR

KLASA: 007-05/23-01/6

URBROJ: 238-27-16-23-1

Rude, 1.9.2023.

Na temelju članka 107. stavka 9. Zakona o odgoju i obrazovanju u osnovnoj i srednjoj školi ( Narodne novine broj 87/08, 86/09, 92/10, 105/10, 90/11, 16/12, 86/12, 94/13, 152/14, 7/17, 68/18, 98/19, 64/20, 151/22) i članka 8., stavka 4. Pravilnika o načinu i postupku zapošljavanja u Osnovnoj školi Rude, Povjerenstvo za procjenu i vrednovanje kandidata za zapošljavanje upućuje:

**POZIV ZA PROCJENU I VREDNOVANJE KANDIDATA ZA ZAPOŠLJAVANJE**

Kandidatima koji ispunjavaju uvjete iz natječaja i koji su pravodobno dostavili traženu (potpunu) dokumentaciju uz prijavu na natječaj za radno mjesto učitelja/ice tehničke kulture, 1 izvršitelj na neodređeno nepuno radno vrijeme (9 sati tjedno) koji je objavljen na mrežnim stranicama i oglasnim pločama Hrvatskog zavoda za zapošljavanje te mrežnoj stranici i oglasnoj ploči Osnovne škole Rude, dana 23. kolovoza 2023. godine.

Usmena procjena odnosno usmeno testiranje provodi se s kandidatima prijavljenim na natječaj koji ispunjavaju uvjete iz natječaja i koji su pravodobno dostavili svu traženu (potpunu) dokumentaciju uz vlastoručno potpisanu prijavu na natječaj, a o čemu će, zbog zaštite osobnih podataka, biti obaviješteni elektroničkim putem na e-mail adresu naznačenu u prijavi na natječaj.

Usmena provjera odnosno usmeno testiranje provest će se u skladu s člankom 8., stavak 4. Pravilnika o načinu i postupku zapošljavanja u Osnovnoj školi Rude, a razgovor odnosno intervju može obuhvaćati procjenu sposobnosti, izražavanja, znanja stranih jezika, vještina, profesionalnih ciljeva i interesa te motivacije za rad.

Pozivaju se svi kandidati prisustvovati procjeni odnosno testiranju koje će se održati **4.9.2023. s početkom od 13,00 sati u Osnovnoj školi Rude, Rude 93, u uredu ravnatelja na I. katu zgrade OŠ Rude**.

Svaki od kandidata će dobiti na svoj e-mail točan raspored dolaska na provođenje i procjenu selekcijskog postupka.

Mole se kandidati sa sobom ponijeti osobnu iskaznicu ili drugu identifikacijsku ispravu.

Ako kandidat ne pristupi procjeni smatrat će se da je odustao od prijave na natječaj i ne smatra se kandidatom.

Poziv se u pravilu dostavlja putem elektroničke pošte i objavljuje se na mrežnim stranicama OŠ Rude, [www.os-rude.skole.hr](http://www.os-rude.skole.hr)

Škola o rezultatima natječaja obavještava sve kandidate objavom na mrežnoj stranici škole najkasnije u roku od 15 dana od dana sklapanja ugovora s odabranim kandidatom. U slučaju sudjelovanja kandidata s pravom prednosti pri zapošljavanju, škola će obavijest o odabiru kandidata, prema članku 12. stavku 2. Pravilnika o načinu i postupku zapošljavanja Osnovne škole Rude, dostaviti e-mailom ili poštom svim kandidatima.

Povjerenstvo za procjenu i vrednovanje

kandidata za zapošljavanje